På vegne av Sør-Varanger SV vedlegger vi følgende tre innspill til utkast for strategisk oppvekstplan:

**Innspill 1:**

INNSPILL TIL OPPVEKSTPLAN

Planen legger stor vekt på tidlig innsats og vi mener at dette er et innspill i så måte.

Skolen i dag er for mange, særlig gutter, utfordrende med for mye teori og stillesitting. Mange elever viser lav skolemotivasjon og problemadferd.

Mange kommuner har opprettet et Alternativt opplæringstilbud. Dette er ikke utplassering i bedrift, men et tiltak som kombinerer trening av sosial kompetanse med praktiske ferdigheter

 Utviklingen av deltidstilbud kan betraktes som en bevisst satsing fra kommunens side på å utvikle gode tiltaksmodeller for å øke elevenes trivsel, motivasjon og læringsutbytte, og for å forebygge problematferd og drop out-problematikk.

Forhold som mestring og motivasjon, utvikling av sosial kompetanse, relasjonsbygging og behovet for å ha en pause fra den vanlige skolen og det å ha noe å se fram til: tiltaket som belønning, kan føre til økt mestring og trivsel og bedre motivasjon generelt for skolen. Ut fra en slik forståelse vil et deltidsbaserte opplæringstilbudene kunne være en viktig del av elevenes tilpassede opplæring, og et forebyggende tiltak i forhold til elevers manglende motivasjon til skolegang og forhindre drop out senere.

Skoler som evt. er nedlagt/blir innstilt nedlagt kan være lokaler for en slik drift, f.eks. Neiden skole.

**Innspill 2:**

Kjønnsidentitet og seksuell legning

De senere årene har det blitt mer åpenhet rundt, og fokus på den variasjon av seksuelle legninger og kjønnsidentiteter vi har i samfunnet. Vi kan ikke sin noe sikkert om andelen av samfunnet som er LHBTQI+ (Lesbisk, Homofil, Bifil, Trans, Queer, Interkjønn +. Anslag fra Folkehelseinsituttet sier at ulike forskere får ulike svar. Dette henger blant annet sammen med at det er forskjellige måter å definere gruppen på. Avhengig av hvordan vi stiller spørsmål om seksuell orientering, finner vi at mellom 2 og 5% av befolkningen tilhører unn under LHB. Det er mer utfordrende å si noe om antall trans- og interkjønnspersoner. For noen er kjønnsidentitet uproblematisk, for andre er det svart utfordrende. Åpenhet, kunnskap og respekt må prege oppvekstfeltet. En velutviklet skolehelsetjeneste og helsestasjon for ungdom er ofte viktig for å gi denne gruppen både kunnskap om egen situasjon og støtte i egen utvikling.  Viktigheten at skole og personer rundt barn og unge fanger opp, og tilrettelegger for utvikling og aksept er viktig.

Mangel på tiltaksplaner og evne til tilrettelegging for blant annet transpersoner, går på bekostning av undervisning. Dette kan være at elever ikke får den undervisningen de skal, fordi det ikke legges til rette for f.eks. den allsidigheten det skal være i kroppsundervisning, eller rett og slett mangel på garderobeløsninger. Samfunnet har vært stilt på at heteronormativt er ønskelig/å foretrekke, men har endret seg til å se mangfoldet i befolkningen. Dette må det reflekteres i, i måten vi som samfunn stiller opp rundt våre barn og unge. Dette henger sammen med bedre mental helse, som igjen vil reflekteres i utvikling og framgang på andre områder igjen.

Seksualundervisningen i skolen følger et heteronormativt mønster. Unge LHBTQI+ er gjerne ikke de som tør stille spørsmål omkring sin egen seksualitet og seksuell helse, i slike settinger. Med stigma omkring å «komme ut» og frykt for reaksjoner, gjør det vanskelig å skaffe seg informasjon via andre kanaler, og den informasjon som kommer, trenger ikke å være faktabasert. Resultatet er gjerne risikoadferd, uønskede hendelser og risiko for seksuelt overførbare infeksjoner (SOI)

Eksempler på tiltak:

* Mer tilrettelegging/handlingsplaner i skoletjenester, for å kunne tilby løsninger for transpersoner
* Bedre tilretteleggelse for skolehelsetjenester, der barn og unge kan kunne snakke om kropp og helse, med noen med kunnskap om tematikken.
* Lavterskeltilbud for samtaler, som ikke har samtykkeaspekt fra foresatte, men fortsatt er taushetsbelagt.
* Bedre seksualundervisning, der LHBTQI+ får plass som tema

**Innspill 3:**

SVSV ønsker forsøk med AKS - Aktivitetsskole der lekser, SFO, Lek og Utvikling (Faglig og sosialt) kan skje på en annen plattform enn skolen. Dernest søke å få til forsøksordninger med et skolemåltid.

Alle skolenes kvaliteter og styrken ved å ha flere ulike skoler, med ulik undervisning, størrelse og organisering, bør fremmes.